|  |  |
| --- | --- |
|  | ***«Նոր ժամանակի կրթություն» ՀԿ*** |

***ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑ***

***Ա Վ Ա Ր Տ Ա Կ Ա Ն Հ Ե Տ Ա Զ Ո Տ Ա Կ Ա Ն***

***Ա Շ Խ Ա Տ Ա Ն Ք***

***Հետազոտության թեման՝ «Ներառական դասարաններում կիրառվող ուսումնական ռազմավարություններ»***

***Առարկան՝ Մաթեմատիկա***

***Հետազոտող ուսուցիչ՝ Անուշ Պետրոսյան***

***Ուսումնական հաստատություն՝ 112 դպրոց***

***Երևան 2022***

**ԲՈՎԱՆԴԱԿՈՒԹՅՈՒՆ**

1. Ներածություն………………………………………………………………………………3
2. Տարբերակված ուսուցման կարևորությունը կրթական տարբեր կարիքներ ունեցող աշակերտների համար…………………………………………………………………….4
3. Դասընկերոջ աջակցությամբ իրականացվող ուսումնառություն……………………4
4. Դասընկերոջ աջակցությամբ իրականացվող ուսումնառության գործընկերները...5
5. Համագործակցային ուսումնառություն………………………………………………….6
6. Ռազմավարություն………………………………………………………………………...7
7. Համատեղ ուսումնառություն…………………………………………………………….8
8. Ամնիջական դասավանդում………………………………………………………………9
9. Անմիջական դասավանդման սկզբունքները…………………………………………..9
10. Անմիջական դասավանդման գործընթացը…………………………………………….10
11. Ընթերցանության և գրելու հմտությունները բարելավող ուսման ռազմավարություն…………………………………………………………………………12
12. Վերջնարդյունք……………………………………………………………………………..13
13. Գրականության ցանկ……………………………………………………………………...14

 **ՆԵՐԱԾՈՒԹՅՈՒՆ**

 Չնայած բազմաթիվ օրինական կարգավորումներին՝ Հայաստանում ներառական գործընթացը հասարակական, դպրոցական և դասարանային մակարդակներում դեռևս հանդիպում է խոչընդոտների: Երեխաները երբեմն գործընթացին լիարժեք մասնակցելու և կրթության մեջ հաջողությամբ ներառված լինելու զգացողություն չեն ունենում:2003թ, Հայասատանում իրականացվող կրթական բարեփոխումներն ուղղված էին նոր մոտեցումների մշակմանը և որակյալ կրթության խթանմանը, հատկապես՝ դասարաններում ուսումնական միջավայրի փոփոխման և աշակերտակենտրոն մոտեցումների, համագործակցային ուսումնառության վրա ուշադրություն դարձնելու միջոցով: Քանի որ մեծ թվով ուսուցիչներ չեն տիրապետում զարգացման տարբեր առանձնահատկություններ ունեցող երեխաներին կրթության գործընթացում արդյունավետ ներառելու մեթոդներին: Հայաստանում դասավանդման գործընթացում դեռևս պահպանվում են խորհրդային շրջանին բնորոշ մոտեցումներ և կարծրատիպեր, մասնավորապես ՝ ուսուցչակենտրոն մոտեցումը:

 Հայաստանում տեղի ունեցող բարեփոխումներն արտացոլվում են կրթության միջազգային միտումները: Ամբողջ աշխարհում ուսուցիչները դասարանում գործ ունեն բազմազանության հետ՝ լեզվական տարբեր ունակություններ, հաշմանդամություն ունեցող, օժտված և սոցիալական տարբեր շերտերի երեխաներ: Հայաստանում ուսուցիչներից ակնկալվում կիրառել գիտելիքների փոխանցման և կրթության կազմակերպման ամենավերջին մանկավարժական մեթոդները՝ աշակերտներին զինելով այնպիսի արժեքներո,որոնք կնպաստեն օրինակելի և հայրենասեր քաղաքացիներ պատրաստելուն:Աշակերտների հնարավորությունների բացահայտումը մեծ նշանակություն ունի ներառական կրթության համատեքստում, քանի որ այն ուսուցիչներին հնարավորություն է տալիս ընտրելու յուրաքանչյուր աշակերտին համապատասխան նոտեցումներ,հնարներ ու մեթոդներ (Հարությունյան 2017):

***Տարբերակված ուսուցման կարևորությունը կրթական տարբեր կարիքներ ունեցող աշակերտների համար***

 Ներառական կրթություն իրականացնող դպրոցներում տարբերակված ուսուցման կիրառումը նպաստում է բոլոր աշակերտների կրթական կարիքները հաշվի առնելուն: Տարբերակված ուսուցման իրագործումը չի պահանջում թանկարժեք տեխնոլոգիաների կիրառում: Կարևորվում է ուսուցման գործընթացի հարմարեցումը աշակերտների տարբեր կարիքներին, քչերն են իրականացնում տարբերակված ուսուցում (Սուպրայոգի, Վալքե և Գոդվին , 2017):Տարբերակված ուսուցման հիմնական յուրաքանչյուր աշակերտի սովորելու կարողության բարելավումն է Թոմիլսոն 2004,2005 : Նա ասել է ,որ կան ուսուցումը տարբերակված դարձնելու բազմաթիվ ձևեր, որոնց կիրառման արդյունքում այն հնարավոր է համապատասխանեցնել աշակերտների բազմազան կարիքներին: Տարբերակված ուսուցումը նույն նյութի դասավանդումն է տարբեր մոտեցումներով և դասերի անցկացումն է ելնելով յուրաքանչյուր աշակերտի կարողությունից: Ըստ Մունի 2005 ուսուցիչը դառնում է որոշում կայացնող.
 ա)ուսուցման պլանավորում (նախնական գնահատում)
 բ )ուսուցման ուղղորդում (ընթացիկ կամ ձևավորող գնահատում)
 գ ) գնահատող ուսուցում (ամփոփիչ գնահատում)
 Գնահատումը և տարբերակված ուսուցումը փոխկապակցված են ,ձևավորող և ամփոփիչ գնահատականների միջոցով հնարավոր է պարզել,թե որքանով է դասավանդված նյութը յուրացվել տարբեր աշակերտների կողմից:Տարբերակված ուսուցումը ենթադրում է ուսուցման և դասավանդվող նյութերի հարմարեցում աշակերտների կրթական կարիքներին և նրանց հնարավորություն է տալիս սովորելու իրենց համար ընդունելի եղանակով : Ավանդական եղանակը հնացած է և խթանում է խտրականությունն այն աշակերտների նկատմամբ, որոնք այլընտրանքային մանկավարժական մոտեցումների կարիք ունեն: Տարբերակված ուսուցումն այլևս դասավանդման տարբերակ չէ, այլ ՝ անհրաժեշտություն:
 Հայաստանում վերջին տարիներին մի շարք հեղինակներ՝ Վարդումյան, Հարությունյան, Ջաղինյան 2003 ներկայացրել են ժամանակակից մանկավարժական մոտեցումները:

**Դասընկերոջ աջակցությամբ իրականացվող ուսումնառություն**

 Դասընկերոջ աջակցությամբ իրականացվող ուսումնառությունը, ըստ կատարված հետազոտությունների ,հանդիսանում է արդյունավետ դասավանդման ծրագիր ՄաքՄաստեր 2006: Դասընկերոջ աջակցությամբ իրականացվող ուսումնառություն արդյունավետ դասավանդման ծրագիր է, որի գլխավոր նպատակը աշակերտների ուսումնառությանը օժանդակելն է հասակակիցների միջոցով: Դասընկերոջ աջակցությամբ իրականացվող ուսումնառությունը նախատեսված է դասարաններում կրթական բազմազան կարիքներ ունեցող աշակերտների համար դասագործընթացի արդյունավետ կազմակերպման Մաթս և Սիմմոնս 1997 և բոլոր աշակերտներին դրանում ներգրավելու համար: Ուսուցիչը կարող է աշակերտներին բաժանել նրանց անհատական կրթական կարիքներին համապատասխան ուսումնական նյութեր: Այս մոտեցումը կիրառելիս ուսուցիչը մի աշակերտին դարձնում է մյուսի գործընկերը: Զույգերը ժամանակի ընթացքում փոփոխվում են, որպեսզի աշակերտները կարողանան սովորել տարբեր դասընկերներից:

**Դասընկերոջ աջակցությամբ իրականացվող ուսումնառության գործընկերները**

Այս ուսումնառությունը կիրառելիս ընթերցանության հիմնական հմտությունները բարելավելու նպատակով կազմվում են զույգեր ,որոնք բաղկացած են լինում մեկական վարժ ընթերցող և ընթերցանության դժվարություններ ունեցող աշակերտներից: Սովորաբար ուսուցիչը, հիմք ընդունելով ընթերցանության դասին աշակերտների ստացած գնահատականները, կազմում է սովորողների ցուցակ՝ ըստ նրանց ընթերցանության հմտությունների տիրապետման աստիճանի՝ ամենալավ ընթերցող աշակերտից մինչև ամենավատ ընթերցողը: Այնուհետև ուսուցիչն այդ ցուցակը մեջտեղից կիսում է և զույգերը կազմում հետևյալ սկզբունքով, յուրաքանչյուր ցուցակի առաջին համարները կազմում են առաջին զույգը, երկրորդ համարները ՝երկրորդ և այդպես շարունակ: Այս մոտեցման շնորհիվ կանխվում է աշակերտների հիասթափությունը և հեշտացվում ընթերցանության համար նախատեսված նյութերի ընտրությունը: Զույգերը միասին աշխատում են մոտ չորս շաբաթ, որից հետո ուսուցիչը նույն սկզբունքով վերաձևավորում է նոր զույգեր՝ վերջին գնահատականների հիման վրա ցուցակ կազմելով ու այն երկու մասի բաժանելով:

 **Փոխադարձ ուսուցում** - Դասընկերոջ աջակցությամբ իրականացվող ուսումնառության ընթացքում աշակերտները , միմյանց փոխարինելով, ստանձնում են մերթ սովորողի, մերթ ուսուցչի դերը: Ուսուցչի դերը ստանձնած աշակերտը քաջալերում է սովորողին, ուղղում նրա սխալները: Ուսուցիչը ուսուցչի դերը ստանձնած աշակերտին տրամադրում է անհրաժեշտ հուշումներ և ուղղորդող հետադարձ կապ: Աշակերտները հերթով հանդես են գալիս որպես սովորեցնող և սովորող, ինչը ընթերցանության դժվարություններ ունեցողին հնարավորություն է տալիս դիտարկելու սահուն կարդացողի ընթերցանությունը, գործի դնելու քննադատական հմտությունները: Վարժ ընթերցողին այս մոտեցումը հնարավորություն է ընձեռում զարգացնելու քննադատական ընթերցանության հմտությունները: Այս ուսումնառությունը աշակերտներին հնարավորություն է տալիս գործընթացում ցուցաբերելու ինքնուրույնություն և պահպանելու ներգրավվածության բարձր ցուցանիշ:

**Ընթերցանության տարբերակված նյութ** - 2-6-րդ դասարաններում դասընկերոջ աջակցությամբ իրականացվող ուսումնառության համար օգտագործվում են տվյալ դասարանի համար նախատեսված ընթերցանության նյութերը: ՈՒսուցիչը տեքստն ընտրում է ելնելով ավելի թույլ ընթերցողի ընթերցանության մակարդակից: Այս աշակերտը պետք է 10 բառից սխալ կարդա միայն մեկը: Շնորհիվ դասընկերոջ աջակցությամբ իրակամացվող դասերի ՝աշակետրները բազմաթիվ տեքստեր են կարդում:

**ՀԱՄԱԳՈՐԾԱԿՑԱՅԻՆ ՈՒՍՈՒՄՆԱՌՈՒԹՅՈՒՆ**

 Համագործակցային ուսումնառությունը ռազմավարություն է, որը նախատեսված է բազմազան աշակերտներ ունեցող դասարանում ցանկացած առարկայի շրջանակներում կիրաոելու համար: Այս ռազմավարությունը մշակել են Մինեսոթայի համալսարանի պրոֆեսորներ Ռոջեր Թ. Ջոնսընը և Դեյվիդ Վ. Ջոնսընը (1994): Այս ուսումնառության ընթացքում աշակերտներն աշխատում են միասին՝ կազմելով անհամասեռ (տարբեր կարողություններ ունեցող սովորողներից բաղկացած) խմբեր ՝առավելագույնս բարձրացնելով յուրաքանչյուրի ուսումնառության արդյունավետությունը: Ուսուցչից ցուցումներ ստանալուց հետո աշակերտներն աշխատում են առաջադրանքի վրա մինչև խմբի բոլոր անդամները հաջողությամբ հասկանան և ավարտեն այն: Համագործակցային ուսումնառությունը հիմնված է այն համոզման վրա, որ աշակերտները օգուտ են քաղում միմյանց գիտելիքներից ու հմտություններից և կատարելով միևնույն հանձնարարությունը՝ հետևում են միևնույն նպատակին: Բազմազան խմբերում իրականացվող համագործակցային ուսումնառությունը աշակերտներին նախապատրաստում է հասարակության մեջ ապրելուն: Այս ուսումնառությունը կարող է լինել ինչպես ազատ, այնպես էլ հստակ կազմակերպված ձևաչափով:

Համատեղ ուսումնառությունը բարելավում է ուրիշներին արձագանքելու ունակությունը, ինքնаգնահատականը, նպաստում է մտահղացումներ ու լուծումներ ունենալուն, սովորածը փոխանցելուն, տարբեր իրավիճակներում ստեղծագործական մոտեցումներ ցուցաբերելուն (Ջոնսըն և Ջոնսըն,1994): **ԲԱՂԱԴՐԻՉՆԵՐԸ-** Դրական փոխկախվածություն (աշակերտների հաջողությունը պայմանավորված է միմյանց գիտելիքներով և հմտություններով), քաջալերող շփում (աշակերտները միմյանց մոտիվացնում և օգնում են սովորել), անհատական և խմբային հաշվետվողականություն (անհատի և խմբի ներդրման գնահատում, որպեսզի խմբային աշխատանքից շահեն բոլորը):

 **ՌԱԶՄԱՎԱՐՈՒԹՅՈՒՆ**

Համագործակցային ուսումնառությունը կարող է արդյունավետ լինել, եթե դպրոցում առկա է համագործակցություն աշակերտների և մանկավարժների միջև: Կարևոր է նաև, որ աշակերտների համար սահմանված լինեն օգնության չափանիշները, որպեսզի աշակերտները իմանան թե օգնություն խնդրելու, թե առաջարկելու ձևերը, ԿԱՊԿՈՒ աշակերտների համար պահանջվում է դասանյութը ավելի ընկալելի դարձնել ՝ հիմնվելով տեսողական, մոնիպուլյատիվ և փորձարարական հնարավորությունների վրա : Խմբեր կազմելիս ուսուցիչները պետք է հաշվի առնեն աշակերտների ուժեղ կողմերը և գործի դնեն իրենց մասնագիտական փորձը՝ ներառումը լավագույնս իրականացնելու և դասարանում կամ խմբում յուրաքանչյուր երեխայի իրական ներառումը ապահովելու համար: Համագործակցային ավելի ֆորմալ խմբերում աշակերտները ստանձնում են տարբեր դերեր՝ ղեկավարի, արձանագրողի, ժամանակին հետևողի, նյութերը տնօրինողի, քաջալերողի, ներկայացնողի, տվյալներ հավաքողի կամ հանձնարարությունների կատարմանը հետևողի:

Համագործակցային ուսումնառությունը կարելի է իրականացնել տարբեր մեթոդներով, ներառյալ ՝ աշակերտների թիմային առաջադիմության մեթոդը, խճանկարը, թիմային արագացված դասավանդումը, եռաքայլ հարցազրույցի մեթոդը (Մեհտա և Կ.Կուլշրեսթա,2014):

 **Աշակերտների թիմային առաջադիմության մեթոդը** կիրառելիս աշակերտներն աշխատում են թիմերով, որպեսզի բոլոր անդամները տիրապետեն իրենց առջև դրված խնդրին: Յուրաքանչյուր աշակերտ նյութի վերաբերյալ թեստ է անցնում, որի միավորները միջինացվում են ամեն թիմում :

**Խճանկար մեթոդը**  կիրառելիս խմբի յուրաքանչյուր անդամ աշխատում է փորձագիտական խմբի հետ, սովորում է թեմայի որոշակի մաս, որից հետո գնում է իր նախնական խումբը, որտեղ անդամները միասին աշխատում են իրենց սովորածը միավորելու և առաջադրանքն ավարտելու համար(Ջոլլիֆֆե,2005):

**Թիմային արագացված դասավանդումն** օգտագործվում է մաթեմատիկա առարկայի դասաժամերին: Աշակերտները փոքր համասեռ խմբերում թեմայի վերաբերյալ ցուցումներ են ստանում ուսուցչից: Այնուհետև աշակերտներն իրենց սովորածն օգտագործում են չորս կամ հինգ անդամից բաղկացած անհամասեռ ուսումնական թիմերում ՝ իրենց բնորոշ տեմպով օգտվելով իրենց տարատեսակ կարիքներին համապատասխան նյութերից (Լուեբբե,1995):

**Եռաքայլ հարցազրույցի մեթոդն** ուղղված է ուրիշներին ուշադիր լսելու, նշումներ կատարելու, տեղեկություն հաղորդելու ունակությունների զարգացմանը: Աշակերտները բաժանվում են երեքական անդամներից բաղկացած խմբերի: Խմբի յուրաքանչյուր անդամ դեր է ստանձնում, մեկը՝զրուցավարի, երկրորդը՝ հարցազրույցի մասնակցի, երրորդը՝ նշումներ կատարողի: Դերերը փոխվում են յուրաքանչյուր հարցազրույցից հետո: Աշակերտները միմյամց են փոխանցում կատարված նշումների թերթիկը (ԿՈՔՍ.):

 **Համատեղ ուսումնառություն**

Համատեղ ուսումնառությունը և համագործակցային ուսումնառությունը, չնայած դրանց միջև եղած տարբերությանը, երբեմն օգտագործվում են մեկը մյուսի փոխարեն: Համատեղ ուսումնառություն ավելի լայն հասկացություն է : Այն վերաբերվում է աշակերտների ակտիվ համագործակցությանը:

Համատեղ ուսումնառությունը մոտեցում է , որի օգնությամբ դասավանդման և ուսուցման գործընթացում խրախուսվում են համագործակցությունն ու կիրառվող եղանակների բազմազանությունը: Ուսուցիչը փորձարկում է իր փորձառու լինելը՝ աշակերտներին ուղղորդելով խմբերով աշխատելու՝ պահպանելով հստակ սահմանված կանոններն ու ստանձնած դերերը:

Կոլեկտիվ եղանակը խթանում է թիմակիցների համագործակցությունը և նպաստում է ակադեմիական ու սոցիալական վերջնարդյունքների բարելավմանը:

1995թ Հայաստանում հրապարակվել է (Ուսուցման կոլեկտիվ եղանակ) գիտական հանդեսը՝ նպաստելով կոլեկտիվ դասավանդման կիրառությանն ու տարածմանը : 2005թ լույս է տեսել Հովհաննիսյանի, Հարությունյանի, Խրիմյանի, Խաչատրյանի, Բայաթյանի, Ալեքսանյանի և Փուրուքուրուի ձեռնարկը համագործակցային ուսումնառության վերաբերյալ՝ միտված միջազգային փորձը Հայաստանի դպրոցներում տարածելուն:

  **Ամնիջական դասավանդում**

Անմիջական դասավանդում եզրույթը գործածվում է վերջին 100 տարիներին ՝ մատնանշելով ուսուցչի ղեկավարությամբ իրականացվող ցանկացած ակադեմիական գործընթաց, դասավանդում: Սակայն համեմատաբար վերջերս անմիջական դասավանդում եզրույթը օգտագործվում է դասավանդման ՝ ապացուցողական հետազոտությունների հիման վրա արդյուվետությունը հիմնավորված յուրահատուկ ձևը մատնանշելու համար: Այս ռազմավարությունը մշակել են Էնգելմանը և Բեքերը (1977):

Անմիջական դասավանդումը վարքագծային սկզբունքների վրա հիմնված հստակ կառուցվածք ունեցող մոտեցում է, որը շեշտը դնում է երեխաների ՝ ուսումնական գործընթացում ներգրավված լինելու տևողության, ուղղումներ պարունակող հետադարձ կապի, ուսուցումը փոքր խմբերով կազմակերպելու վրա:

Տարիների ընթացքում զարգացում ապրելով՝ անմիջական դասավանդումը մանկավարժության մեջ օգտագործվել է ընթերցանության, մաթեմատիկայի և այլ առարկաների ուսումնական ծրագրերի մշակումներում՝ հիմնվելով դասավանդման գործընթացի լայնածավալ հետազոտությունների վրա

 **Անմիջական դասավանդման սկզբունքները**

**Է**նգելմանն ու Բեքերը /1977/ անմիջական դասավանդման հիմնական սկզբունքներն են համարում հետևյալը,

* **բոլոր երեխաները կարող են սովորել , եթե նրանց սովորեցնում են համապատասխան**

 **մոտեցումներով**

* **բոլոր ուսուցիչները կարող են հաջողության հասնել, եթե նրանց տրամադրվեն պատշաճ**

 **պատրաստում, վերապատրաստում ու նյութեր:**

Ըստ Մեյերի (1984) անմիջական ուսուցումն ուսումնական ծրագրին հստակ հետևելու համար ունի երեք հիմնական բնութագրիչ:

Ծրագրի ձևավորումը ներառում է ուսուցանվող բովանդակության մանրամասն վերլուծությունը, որպեսզի տեղեկատվությունը փոխանցվի և մեծանա սովորածն այլ իրավիճակ փոխադրելու հավանականությունը: Անհրաժեշտ է նկատի ունենալ, թե ինչ գիտեն աշակերտները, հաջորդ նյութն ընտրելիս պետք է հիմնվել արդեն առկա գիտելիքի վրա, ապա պարզից գնալ դեպի բարդը, բացառություններին անցնելուց առաջ սովորեցնել օրինաչափությունները:

 Դասավանդման կազմակերպումն օգնում է որոշելու, թե ինչպես սովորեցնել: Անմիջական դասավանդումը կազմակերպվում է 6-8 աշակերտից բաղկացած փոքր խմբերում, որտեղ աշակերտներն ունեն տվյալ առարկայի համար պահանջվող հմտություններին և գործառականությանը մոտ մակարդակ, աշակերտները կարող են տեղափոխվել խմբից խումբ: Անմիջական դասավանդումը նույնպես ենթադրում է ընթացիկ գնահատումների իրականացում:

 **ԱՆՄԻՋԱԿԱՆ ԴԱՍԱՎԱՆԴՄԱՆ ԳՈՐԾԸՆԹԱՑԸ**

Բոլոր դասերը սկսվում են տվյալ դասի նպատակների հակիրճ ներկայացմամբ և նախորդի ամփոփմամբ: Դասանյութը մատուցվում է մաս-մաս յուրացումից հետո յուրաքանչյուր մասը կապվում է ամբողջի հոտ: ՈՒսուցիչը ներկայացնում է մանրակրկիտ ցուցումներ և բացատրություններ՝ հաճախ մոդելավորելով ուսուցանվող վարքագծի օրինակներ և կիրառելով (բարձրաձայն մտածելու) ռազմավարությունը:

Աշակերտներին տրվում են սովորածը գործնականում կիրառելու հնարավորություններ և նախաձեռնելու հնարավորություն, որի ընթացքում ուսուցիչը հետադարձ կապի, հուշումների և ուղղումների միջոցով ուղղորդում է նրանց: 80 տոկոս ըմբռնման դեպքում նոր կատարվում է գործնական աշխատանք: Ամփոփվում է ոչ միայն սովորածը, այլև դրա կիրառումը զանազան համատեքստերում: Ոսուցիչներն անհատական մոտեցում ցուցաբերելու նպատակով նախ պետք է գնահատեն տվյալ թեմայի շուրջ յուրաքանչյուր աշակերտի գիտելիքները:

 **ԱՆՄԻՋԱԿԱՆ ԴԱՍՎԱՆԴՄԱՆ ԳՈՐԾԸՆԹԱՑ**

|  |
| --- |
| **Ներածություն , վերանայում** |
| **Զարգացում**ՈՒսուցիչը մոդելավորում է ուսուցման վերջնարդյունքների ակնկալիքները:* Այլ ակնկալիքներ
* Օրինակներ
 |
| **Ուղեկցող փորձառություն , ներգրավվածություն*** Աշակերտները փորձարկում են ուսումնառությունը
* Ապահովում են հետադարձ կապ և ուղղումներ
 |
| **Դասի ամփոփում*** Վերանայում/կարևորում
* Ինչ սովորեցին աշակերտները
* Ուսումնառության նպատակները
* Կիրառությունը
 |
| **Գնահատում**Աշակերտների առաջընթացի գնահատում * Ձևավորող գնահատում
* Հմտության ձևավորում
 |

Ի տարբերություն սովորական մոտեցմամբ իրականացվող դասավանդման ՝աշակերտների գիտելիքները և հմտությունները գնահատվում են ուսումնական ծրագրի վրա հիմնված չափմամբ, նախքան ուսուցումը սկսելը: Դրանից հետո աշակերտների ուսուցումը կատարվում է ոչ թե միջին վիճակագրական աշակերտի, այլ յուրաքանչյուրի անհատական գիտելիքների ու հմտությունների մակարդակի հիման վրա: Տեղեկատվությունը մատուցվում է աստիճանաբար, ժամանակի զգալի մասը նվիրվում է կրկնություններին սովորածի գործնական կիրառմամը, իսկ նոր նյութի մատուցմանը հատկացվում է դասաժամի ընդամենը 10 տոկոսը: Դասավանդումը ձևավորվում է յուրաքանչյուր աշակերտի յուրացման արագությանը համապատասխան:

**Ընթերցանության և գրելու հմտությունները բարելավող ուսման ռազմավարություն**

Գրավոր խոսքի տիրապետման դժվարություններ ունեցող աշակերտներին դասավանդելու համար կարող են արդյունավետ լինել ուսման խաղային ռազմավարությունը: Այս դեպքում ուսումնական բաղադրիչը համադրվում է հուզականի հետ, և աշակերտները նյութը յուրացնում են զվարճանալով, ակտիվ ներգրավվելով ուսումնական գործընթացում: Այս մոտեցումը խթանում է ուսուցանվող նյութի ավելի լավ ընկալումը և գործընթացը դարձնում է էլ ավելի հետաքրքիր, հասանելի ու արդյունավետ: Խաղը կարող է օգնել աշակերտներին հաղթահարելու գրել-կարդալ սովորելու դժվարությունները:

 Խաղը կարող է երեխաներին մղել սովորելուն՝ խաղային նյութերի միջոցով բացահայտումներ անելով (խորանարդիկներ, խաղ -բեմականացման պարագաներ և այլն): Խաղը կարող է օգտագործվել, որպես գրաճանաչությանն օժանդակող միջոց: Կրթության առանձնահատուկ պայմանների կարիք ունեցող և բնականոն զարգացող կրտսեր ու միջին դպրոցականների համար խաղը դառնում է սոցիալականացման ու շրջապատի մասին գաղափար կազմելու միջոց (Սթյուարթ,2009):

Ուսման խաղային ռազմավարության համար կարևոր պայման է դրական հուզական մթնոլորտ ապահովելը: Ըստ Կոնֆուցիուսի ՝գործընթացն ուսումնական է ,երբ աշակերտը և ուսուցիչն աճում են միասին: Արդյունավետության տեսանկյունից ուսուցանող խաղերը պետք է հետաքրքիր լինեն նաև ուսուցչի համար , որպեսզի նրա դրական վերաբերմունքը և հուզականությունը փոխանցվի աշակերտին: Եթե ուսուցիչը խանդավառված է, աշակերտները նույնպես բավականություն կստանան սովորելուց: Աշակերտներին ոգևորելն ու սովորելը խթանելը նպաստում է սովորածի ամրապնդմանը և վերջնարդյունքի կայունությանը:

Տեսողական, լսողական և շոշափողական վերլուծիչների ներգրավումը, մանր շարժողական հմտությունների, տեսատարածական կոորդինացիայի և տարածությունում կողմնորոշման, ուշադրության, հիշողության զարգացումը կարևոր նախապայմաններ են հաջողությամբ գրել-կարդալ սովորելու համար: Կարևոր է, որ ուսուցիչները ստեղծեն բազմազան խաղային իրադրություններ, գնահատեն աշակերտների կրթական կարիքները, ապա ընտրեն խաղային համապատասխան մոտեցումներ:

 **ՎԵՐՋՆԱՐԴՅՈՒՆՔ**

 **Հ**աջող ներառման համար անհրաժեշտ է ,որ ուսուցիչները ներգրավված լինեն մասնագիտական զարգացման գործընթացում և կիրառեն դասավանդման արդյունավետ մւտեցումներ ու ռազմավարություն : Առանց յուրահատուկ մոտեցումների ու դասավանդման բազմազան մեթոդների իմացության ՝ուսուցիչները չեն կարող կյանքի կոչել որակյալ կրթությունը բազմա- զան կրթական կարիքներ ունեցող աշակերտների հետ:

Ներկայացված մոտեցումները օգտակար են ամբողջ դասարանին (համագործակցային ուսումնառություն), հասակակիցներից զգալիորեն տարբերվող աշակերտներին (անմիջական դասավանդում), սովորելու համար լրացուցիչ խթանի կարիք ունեցող աշակերտներին (ուսման խաղային ռազմավարություն) դասավանդելիս և դասավանդումը դասընկերոջ աջակցությամբ կազմակերպելիս:

1. Պետք է ընդունել, որ բոլոր աշակերտներն ունակ են սովորելու: Նրանց պարզապես անհրաժեշտ է դասավանդել իրենց յուրահատուկ կրթական կարիքներին համապատասխան:
2. Տարբերակված ուսուցման նախապատրաստվելու համար անհրաժեշտ է ավելի երկար ժամանակ , սակայն արդյունքում աշակերտները ներգրավվում են ուսման մեջ , կրթական վերջնարդյունքները բարելավվում են :
3. Դասի ընթացքում աշակերտներին բաժանել կրթական նույնանման կամ տարբեր կարիքներ ունեցող աշակերտների փոքր խմբերի ՝ նրանց ընձեռելով միմյանցից սովորելու հնարավորություն:
4. Դասընկերոջ աջակցությամբ իրականացվող ռազմավարությունը կազմակերպելու համար օգտվել համապատասխան ձեռնարկից (htt./vkc.mc.verbit.edu/ԴՕԱՌ),որը ներառում է այս տարբերակով դաս կազմակերպելու բոլոր հնարավոր տարբերակները, քայլերն ու ընթացակարգերը:
5. Ամրապնդել ընթերցել սովորելու և սովորեցնելու դրական վարքագծերը:
6. ՈՒսուցումը հարմարեցնել աշակերտների մեկնարկային մակարդակին: Կարևոր է, որ ուսուցիչները ո՛չ թերագնահատեն ու քիչ ծանրաբեռնեն, ո՛չ էլ գերագնահատեն ու գերծանրաբեռնեն իրենց աշակերտներին: Պետք է հավասարակշռել անմիջական դասավանդումը և ուսուցման այլ ձևերը: Առաջին հերթին աշակերտներին սովորեցնել այն հմտությունները, որոնց լիարժեք տիրապետումը պարտադիր է ուսումնական ծրագիրը յուրացնելու համար:
7. Եթե աշակերտը սովորելու դժվարություն ունի, նրա ուսուցումն ավելի արդյունավետ դարձնելու նպատակով կիրառել խաղային մոտեցումներ:

 **Գրականության ցանկ**

1. Աստվածատրյան Մ., Առնաուդյան Ա., Օհանովա Ի., Երեմյան Լ., Հովհաննիսյան Ա., Թերզյան Գ., Լալայան Կ. (2004), Ուսուցիչների վերապատրաստման գործընթացի կատարելագործումը։ Ձեռնարկ ուսուցիչների վերապատրաստման համար, Երևան, Նոյյան տապան:
2. Առնաուդյան Ա., Գյուլբուդաղյան Ա., Խաչատրյան Ս., Խրիմյան Ս., Պետրոսյան Մ. (2004): Մասնագիտական զարգացման ձեռնարկ ուսուցիչների համար, ԿԱԻ, Երևան:
3. Ափոյան Ա. Է. (2014) Համագործակցային ուսուցումը տարրական դասարաններում, Գյումրու Մ. Նալբանդյանի անվան պետական մանկավարժական ինստիտուտի Գիտական տեղեկագիր, № 1, էջ 336-345:
4. Հովհաննիսյան Ա., Հարությունյան Կ., Խրիմյան Մ., Խաչատրյան Ս., Բայաթյան Ն., Ալեքսանյան Լ.,Պուրուկուրու Վ. (2006), Համագործակցային ուսուցում, Երևան, «Անտարես» հրատ., 123 էջ:
5. Մկրտչյան Մ. (2012), Ուսուցման կազմակերպման կոլեկտիվ եղանակի իրականացման մեթոդաբանությունը, տեսությունը և պրակտիկան. Մանկավարժական գիտությունների դոկտորի գիտական աստիճանի հայցման ատենախոսություն, Երևան, Հայաստան:
6. Վարդումյան Ս., Հարությունյան Լ., Ջաղինյան Ն., Վարելլա Գ. (2003), Ժամանակակից մանկավարժական մոտեցումներ. Մասնագիտական զարգացում, Երևան, «Նոյյան տապան» հրատ.:
7. Stewart, K. (2009). Kindergarten crunch: Lack of playtime killing joy of learning, says advocates. The Salt Lake Tribune.
8. Engelmann, S. (2007).Teaching needy kids in our backward system. Eugene, OR: ADI Press.
9. Meyer, L.A. (1984). Long-term academic effects of the Direct Instruction Project Follow Through.Elementary School Journal, 84, 380–304.